(૬) સ્ક્રૂટિની એસેસમેન્ટ કાર્યવાહી દરમિયાન આકારણી અધિકારીએ કરદાતાના ‘કેસ રેકોર્ડ’ના ભાગરૂપે ‘ઓર્ડર-શીટ’ બનાવવાની હોય છે, જેમાં કરદાતા કે તેના પ્રતિનિધિ આકારણી અધિકારી સમક્ષ ઉપસ્થિત રહે તે પ્રસંગે થયેલ કાર્યવાહીની સંક્ષિપ્ત નોંધ, અધિકારી દ્વારા કરદાતા પાસે માગવામાં આવતી વિગતો કે ખુલાસાઓની નોંધ તેમજ કરદાતા દ્વારા રજૂ કરવામાં આવતા જવાબ કે દસ્તાવેજી પુરાવાઓની નોંધ રાખવામાં આવે છે અને તેમાં આકારણી અધિકારીની સહીની સાથે કરદાતા કે તેના પ્રતિનિધિ જે સમયોસમય ઉપસ્થિત હોય તેમની પણ સહીઓ લેવામાં આવે છે.